ການທ່ອງທ່ຽວ ພາຍໃນ ແຂວງຫຼວງພະບາງ ໄດ້ຮັບຜົນກະທົບ ຈາກບັນຫາ ອາດຊະຍາກຳ
ພັນໂທ ສົມບູນ ແກ້ວມະນີວົງ ຫົວໜ້າຕຳຫຼວດ ແຂວງຫຼວງພະບາງ ຢືນຢັນວ່າ ອາດຊະຍາກຳ ກ່ຽວກັບກຸ່ມ ແກັ່ງລັກລອບ ຄ້າຢາເສບຕິດ ໄດ້ສົ່ງຜົນກະທົບ ຕໍ່ ທຸລະກິດບໍລິການ ແລະທ່ອງທ່ຽວ ໃນແຂວງຫຼວງພະບາງ.
ການທ່ອງທ່ຽວພາຍໃນແຂວງຫຼວງພະບາງຖືກກະທົບຈາກບັນຫາອາດຊະຍາກຳທີກ່ຽວ ຂ້ອງກັບກຸ່ມແກັ່ງຄ້າຢາເສບຕິດຫຼາຍຂຶ້ນເຮັດໃຫ້ທາງການລາວຕ້ອງດຳເນີນການປາບ ປາມຢ່າງໜັກ ຊຶ່ງຊົງລິດໂພນເງິນ ມີລາຍງານຈາກບາງກອກ ພັນໂທ ສົມບູນ ແກ້ວມະນີວົງ ຫົວໜ້າຕຳຫຼວດແຂວງຫຼວງພະບາງຢືນຢັນວ່າ ອາດຊະ ຍາກຳກ່ຽວຂ້ອງກັບກຸ່ມແກັ່ງລັກລອບຄ້າຢາເສບຕິດ ໄດ້ສົ່ງຜົນກະທົບຕໍ່ ທຸລະກິດບໍລິ ການ ແລະທ່ອງທ່ຽວໃນແຂວງຫຼວງພະບາງເພີ້ມຂຶ້ນນັບມື້ ຈຶ່ງເຮັດໃຫ້ ກອງບັນຊາການ ປ້ອງກັນຄວາມສະຫງົບແຂວງ ມີຄຳສັ່ງໃຫ້ເພີ້ມມາດຕະການ ເຂັ້ມງວດເຂົ້າໃນການ ກວດກາ ແລະປາບປາມການຄ້າຢາເສບຕິດໃຫ້ຫຼາຍຂຶ້ນກວ່າເກົ່າ ດັ່ງທີ່ທ່ານພັນໂທ ສົມບູນ ໄດ້ໃຫ້ການຢືນຢັນວ່າ ໂດຍໃນປີຜ່ານມາ ທາງການຕຳຫຼວດແຂວງຫຼວງພະບາງ ກໍສາມາດປາບປາມ ການ ຄ້າຂາຍຢາເສບຕິດໄດ້ 106 ກໍລະນີ ຈັບກຸມຜູ້ຕ້ອງຫາໄດ້ 158 ຄົນ ຊາວຕ່າງຊາດ 1 ຄົນ ຍຶດຢາບ້າໄດ້ຫຼາຍກວ່າ 2 ລ້ານແສນເມັດ ຝິ່ນເກີນກວ່າ 116 ກິໂລກຣາມ ຢາໄອສ໌ ເຮໂຣອິນ ສານເຄມີ ແລະອຸບປະກອນສຳລັບການຜະລິດຢາເສບຕິດຈຳ ນວນນຶ່ງ ພ້ອມດ້ວຍລົດຈັກ 56 ຄັນ ລົດຍົນ 34 ຄັນ ແລະອາວຸດສົງຄາມອີກຫຼາຍ ຮ້ອຍລາຍການ ແຕ່ຢ່າງໃດກໍຕາມ ທາງການແຂວງຫຼວງພະບາງ ກໍຄາດໝາຍວ່າຈະມີນັກທ່ອງ ທ່ຽວ 785,000 ຄົນ ທີ່ຈະເດີນທາງມາທ່ອງທ່ຽວເມືອງມໍລະດົກໂລກໃນປີ 2018 ໃນນີ້ຈະ ເປັນນັກທ່ອງທ່ຽວຕ່າງຊາດ 550,000 ກວ່າຄົນ ແລະນັກທ່ອງທ໋ຽວພາຍໃນຫຼາກວ່າ 235,000 ຄົນ ຊຶ່ງເພີ້ມຂຶ້ນໃນອັດຕາສະເລ່ຍເກີນກວ່າ 20 ເປີເຊັນ ທຽບໃສ່ປີ 2017 ອັນຈະເຮັດໃຫ້ພາກບໍລິການ ແລະທ່ອງທ່ຽວໃນແຂວງຫຼວງພະບາງ ມີລາຍຮັບຫຼາຍ ກວ່າ 205 ລ້ານໂດ ຕະຫຼອດປີ 2018 ນີ້ ໂດຍປັດໄຈທີ່ດຶງດູດໃຫ້ຊາວຕ່າງຊາດເດີນທາງມາທ່ອງທ່ຽວໃນເມືອງມໍລະດົກ ໂລກ ຫຼວງພະບາງເພີ້ມຂຶ້ນຢ່າງຕໍ່ເນື່ອງ ກໍເພາະວ່າ ຊາວເມືອງຫຼວງພະບາງຍັງຮັກສາໄດ້ທັງ ວັດທະນະທຳ ຮີດຄອງປະເພນີ ວິຖີຊີວິດດັ້ງເດີມ ປະຫວັດສາດ ແລະທຳມະຊາດອັນ ສວຍງາມ ທັງຍັງສາມາດປະຕິບັດຕາມສົນທິສັນຍາ ທີ່ຕົກລົງໄວ້ກັບອົງການ UNESCO ກ່ຽວກັບການປົກປັກຮັກສາມໍລະດົກໄດ້ຢ່າງເຄັ່ງຄັດ ເຊັ່ນການກໍ່ສ້າງ ແລະ ບູລະນະສ້ອມແປງເຮືອນ ອາຄານ ວັດ ແລະສະຖານທີ່ຕ່າງໆພາຍໃນແຂວງທີ່ຈະຕ້ອງ ໄດ້ຮັກສາຮີດຄອງອັນດີງາມ ແລະສິ່ງດັ່ງເດີມທີ່ ເປັນເອກກະລັກຂອງຊາວຫຼວງພະບາງ ໄວ້ຢ່າງຄົບຖ້ວນ ສຳລັບໃນປີ 2018 ອັນເປັນປີທ່ອງທ່ຽວລາວດ້ວຍນັ້ນ ທາງການແຂວງຫຼວງພະບາງໄດ້ ວາງແຜນສົ່ງເສີມການທ່ອງທ່ຽວດ້ວຍ 7 ກິດຈະກຳຫຼັກ ຄືງານປະກວດຂັບລຳພື້ນເມືອງ ຫຼວງພະບາງ ງານສະເຫຼີມສະຫຼອງປີທ່ອງທ່ຽວລາວ 2018 ງານບຸນສົງການປີໃໝ່ລາວ ກິດຈະກໍາຂີ່ລົດຖີບ ງານມະໂຫລານຮູບເງົາງານແທ້ໂອທີ່ສະທ້ອນໃຫ້ເຫັນເຖິງຄວາມ ເປັນຫຼວງພະບາງ ແລະງານສຳມະ ນາວ່າດ້ວຍການທ່ອງທ່ຽວແບບຍືນຍົງ ທັງຍັງຈະມີ ບຸນປະເພນີຢູ່ເມືອງຕ່າງໆອີກເຖິງ 30 ກິດຈະກໍາອີກດ້ວຍ ສ່ວນທ່ານວົງສະຫວັນ ເທບພະຈັນ ຮອງເຈົ້າແຂວງໆຫຼວງພະບາງ ຖະແຫຼງວ່າປີ 2017 ທີ່ຜ່ານມາມີນັກທ່ອງທ່ຽວເດີນທາງມາໃນແຂວງຫຼວງພະບາງຫຼາຍ ກວ່າ 655,400 ຄົນ ໃນນີ້ເປັນຊາວຕ່າງຊາດ 472,942 ຄົນ ທີ່ເຮັດໃຫ້ພາກທຸ ລະກິດບໍລິການ ແລະທ່ອງ ທ່ຽວໃນແຂວງຫຼວພະບາງ ມີລາຍຮັບລວມຫຼາຍກວ່າ 170 ລ້ານໂດລາ ໂດຍເພີ້ມຂຶ້ນ ທັງໃນດ້ານລາຍຮັບ ແລະຈຳນວນນັກທ່ອງທ່ຽວທຽບໃສ່ປີ 2016 ທັງຍັງມີການຄາດ ໝາຍວ່າຈະມີນັກທ່ອງທ່ຽວເຖິງ 1 ລ້ານຄົນທີ່ຈະເດີນທາງໄປຫຼວງພະບາງໃນປີ 2020 ທັງນີ້ໂດຍແຂວງຫຼວງພະບາງມີອັດຕາການຂະຫຍາຍຕົວທາງເສດຖະກິດທີ່ລະດັບ 8 4 ເປີເຊັນ ໃນປີ 2017 ທີ່ຜ່ານມາ ແລະເມື່ອສົມທົບກັບການຂະຫຍາຍ ຕົວໃນດ້ານບໍລິ ການ ແລະທ່ອງທ່ຽວ ທີ່ີມີຊາວຕ່າງຊາດຫຼາຍກວ່າ 472,000 ຄົນ ເດີນທາງມາທ່ອງ ທ໋ຽວເມືອງມໍລະດົກໂລກຫຼວງພະບາງ ກໍໄດ້ເປັນຜົນເຮັດ ໃຫ້ລາຍໄດ້ສະເລ່ຍຂອງ ປະຊາຊົນໃນແຂວງຫຼວງພະບາງ ເພີ້ມສູງຂຶ້ນເປັນຫຼາຍກວ່າ 1,740 ໂດລາສະຫະລັດ ຕໍ່ຄົນໃນປີ 2017 ສ່ວນປະຊາຊົນທີ່ຢູ່ໃນເຂດບ້ານພັດທະນາ ຫຼືທີ່ມີການພັດທະນາລະ ບົບພື້ນຖານໂຄງຮ່າງຢ່າງດີແລ້ວນັ້ນກໍມີ ລາຍໄດ້ສະເລ່ຍສູງເຖິງ 4,000 ໂດລາຕໍ່ຄົນ ໃນປີດຽວກັນ